Document ID: 32010R0865

ΚΑΝΟΝΙΣΜΌΣ (ΕΕ) αριθ. 865/2010 ΤΗΣ ΕΠΙΤΡΟΠΉΣ
της 29ης Σεπτεμβρίου 2010
σχετικά με τον καθορισμό ελάχιστης τιμής πώλησης βουτύρου για τον έβδομο επιμέρους διαγωνισμό που διεξάγεται στο πλαίσιο του διαγωνισμού ο οποίος προκηρύχθηκε με τον κανονισμό (ΕΕ) αριθ. 446/2010
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη:
τη συνθήκη για τη λειτουργία της Ευρωπαϊκής Ένωσης,
τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1) και ιδίως το άρθρο 43 στοιχείο ι) σε συνδυασμό με το άρθρο 4,
Εκτιμώντας τα ακόλουθα:
(1)
Με τον κανονισμό (ΕΕ) αριθ. 446/2010 (2) της Επιτροπής προκηρύχθηκε διαγωνισμός για την πώληση βουτύρου σύμφωνα με τους όρους που προβλέπονται για τον σκοπό αυτό στον κανονισμό (ΕΕ) αριθ. 1272/2009 της Επιτροπής, της 11ης Δεκεμβρίου 2009, περί λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου, όσον αφορά την αγορά και την πώληση γεωργικών προϊόντων από τη δημόσια παρέμβαση (3).
(2)
Λαμβάνοντας υπόψη τις προσφορές που έχουν παραληφθεί για κάθε επιμέρους διαγωνισμό, πρέπει να καθορισθεί από την Επιτροπή ελάχιστη τιμή πώλησης ή να αποφασισθεί να μην καθορισθεί ελάχιστη τιμή πώλησης σύμφωνα με το άρθρο 46 παράγραφος 1 του κανονισμού (ΕΕ) αριθ. 1272/2009.
(3)
Λαμβάνοντας υπόψη τις προσφορές που έχουν παραληφθεί για τον έβδομο επιμέρους διαγωνισμό, πρέπει να καθορισθεί ελάχιστη τιμή πώλησης για το βούτυρο που είναι αποθηκευμένο στη Γαλλία λόγω της πολύ μικρής ποσότητας που είναι αποθηκευμένη στο εν λόγω κράτος μέλος. Όσον αφορά το βούτυρο που είναι αποθηκευμένο στα άλλα κράτη μέλη εκτός της Γαλλίας, δεν πρέπει να καθορισθεί ελάχιστη τιμή πώλησης.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης της κοινής οργάνωσης των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Όσον αφορά τον έβδομο επιμέρους διαγωνισμό για την πώληση βουτύρου στο πλαίσιο του διαγωνισμού που προκηρύχθηκε με τον κανονισμό (ΕΕ) αριθ. 446/2010, για τον οποίο η προθεσμία υποβολής προσφορών έληξε στις 21 Σεπτεμβρίου 2010, η ελάχιστη τιμή πώλησης βουτύρου που είναι αποθηκευμένο στη Γαλλία ορίζεται στα 356,00 ευρώ/100 κιλά.
Στην προκήρυξη του διαγωνισμού δεν προβλέπεται ελάχιστη τιμή πώλησης για το βούτυρο που είναι αποθηκευμένο σε άλλα κράτη μέλη εκτός της Γαλλίας.
Άρθρο 2
Ο παρών κανονισμός αρχίζει να ισχύει στις 30 Σεπτεμβρίου 2010.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Σεπτεμβρίου 2010.

Labels: 2
3
17